6. sz. melléklet

Műszaki követelmények

**Mercedes-Benz O530 Citaro autóbusz  
üzemanyag-ellátó rendszeréhez alkatrészek beszerzése**

Eljárás száma: V-86/16

* A leszállított termékeknek és azok műszaki, valamint működési paramétereinek egyenértékűnek kell lennie a gyártómű által az új termékre előírtakkal, továbbá azonosíthatónak kell lenniük a mellékletben – Ajánlati árak táblázata – Ajánlattevő által megadott termékgyártói rajzszámokkal, cikkszámokkal.
* A mellékletben az egyes tételeknél megadott gyártmányjelölések a tárgy jellegének egyértelmű meghatározása érdekében az Ajánlatkérő által jelenleg használt termékeket jelölik.
* Ajánlatkérő a megjelölt gyártmánnyal és minőséggel egyenértékű műszaki paraméterekkel rendelkező termékekre is elfogadja az ajánlatokat. A szállítandó alkatrésznek és azok műszaki, minőségi, valamint működési paramétereinek egyenértékűnek kell lenniük a gyártómű által az új termékre előírtakkal. Máshol beépített, felújított, javított termék szállítása nem elfogadott.
* Ajánlattevőnek a csatolt mellékletben a tételek mellett – amennyiben azok járműgyártói vagy részegység gyártói első beépítésűek – az „első beép.” jelölést kell feltüntetnie.
* Amennyiben valamely tétel vonatkozásában ajánlattevő nem rendelkezik érvényes minősítő jellel, akkor azon alkatrészre vonatkozóan be kell nyújtani a termékgyártó érvényes ISO tanúsítványának másolatát, vagy ajánlattevő cégszerű nyilatkozatát, hogy az általa megajánlott termék gyártójának ajánlattevő tudomása szerint van érvényes ISO tanúsítványa.
* A szállítandó pótalkatrészek termékgyártóját és a termékgyártói azonosító számát/ rajzszámát fel kell tüntetni az igénylistában, az egyértelmű beazonosíthatóság érdekében.
* Járműgyártói vagy részegység gyártói első beépítésű tételek megajánlása esetén az eredeti beszerzési forrás (járműgyártó vagy jogutódja, illetve magyarországi képviselete; vagy részegység gyártó, hivatalos beszállító) cégszerű nyilatkozata szükséges, tételes bontásban (a nyilatkozatnak tartalmaznia kell: cikkszám, megnevezés, termékgyártó, termékgyártói azonosító), hogy az igénylistában megadottakkal azonos vagy csereszabatos termék kerül majd szállításra. Amennyiben a származás igazolására ajánlattevő hivatalos beszállító igazolását csatolja, csatolnia kell a járműgyártó vagy részegység gyártó, illetve jogutódja által kiállított igazolást is arról, hogy a nyilatkozatot kiállító céget hivatalos beszállítóként elismeri.
* Hivatalos első beszállító esetén a beszállítónak a járműgyártó által kiállított hivatalos beszállítói igazolás hiteles másolatát kell csatolnia.
* Helyettesítő termékekre vonatkozó ajánlat esetén Ajánlattevőnek csatolnia kell a helyettesítő gyártmány és típus műszaki paramétereit, amely igazolja, hogy az megfelel Ajánlatkérő által a referencia gyártmányjelölésekkel meghatározott termékek minőségének.
* A nem „járműgyártói” vagy „első beszállítói” minősítéssel megajánlani kívánt alkatrész mellett az ajánlati árak táblázatában az „helyettesítő” megnevezést kell feltüntetni.
* A beszerezendő pótalkatrészek a csatolt melléklet szerint a járműgyártó vagy a termékgyártó rajzszámával, cikkszámával, típusszámával azonosíthatóak legyenek.
* A csatolt dokumentumokból azok érvényességi idejének is ki kell derülnie.